《送周府尹》
元代·方回

潇洒名州吏事门，公馀应已尽跻攀。钟鱼寺寺藏深树，楼阁跻跻见好山。

几许烟云藜杖外，无边风月锦囊间。俸钱节缩馀多少，只买奇书数种还。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。